এলেন, দেখলেন, জয় করলেন। কোপার প্রথম ম্যাচেই মেসি ম্যাজিক শুরু। মেসির হ্যাটট্রিকের সৌজন্যে পানামাকে ৫-০ গোলে হারিয়ে কোপার কোয়ার্টার ফাইনালে যাওয়া নিশ্চিত করল
আর্জেন্টিনা। পাঁচ গোলের মধ্যে আবার চারটিই হল দ্বিতীয়ার্ধের শেষ তিরিশ মিনিটে মেসি মাঠে নামার পরে।
এলেন, দেখলেন, জয় করলেন। কোপার প্রথম ম্যাচেই মেসি ম্যাজিক শুরু। মেসির হ্যাটট্রিকের সৌজন্যে পানামাকে ৫-০ গোলে হারিয়ে কোপার কোয়ার্টার ফাইনালে যাওয়া নিশ্চিত করল আর্জেন্টিনা। পাঁচ গোলের মধ্যে আবার চারটিই হল দ্বিতীয়ার্ধের শেষ তিরিশ মিনিটে মেসি মাঠে নামার পরে।
চোটের জন্য চিলের বিরুদ্ধে প্রথম ম্যাচে মাঠে নামেননি। পানামার বিরুদ্ধে এদিন ৬১ মিনিটে মাঠে নামেন মেসি। তখন আর্জেন্টিনা ৭ মিনিটে করা ওটামেন্ডির গোলে এগিয়ে। মেসির প্রথম গোল দেখার জন্য অবশ্য দর্শকেদর বেশিক্ষণ অপেক্ষা করতে হয়নি। ৬৮ মিনিটেই পানামা ডিফেন্সের ভুলে প্রথম গোল মেসির। আর্জেন্টিনার হয়ে ৫১তম। এরপরে ৭৮ মিনিটে মেসিকে ফাউল করাতেই বক্সের বাইরে ফ্রিকিক পায় আর্জেন্টিনা। নিজের বাঁ পায়ের জাদুতে স্বপ্নের গোল করেন মেসি। ততক্ষণে মাঠের দর্শকরা তো বটেই, পানামার ফুটবলাররাও যেন মেসি ম্যাজিকে সম্মোহিত। এরপরে ম্যাচের ৮৫ মিনিটে বিপক্ষের তিনজন  ডিফেন্ডারকে বোকা বানিয়ে গোল করে নিজের হ্যাটট্রিক সম্পুর্ণ করেন মেসি। খেলার ৯০ মিনিটে আর্জেন্টিনার হয়ে পঞ্চম গোলটি করেন আগুয়েরা। এই গোলটির পিছনেও মেসির অবদান রয়েছে।

বাঁ পায়ের জাদু। পানামার গোলকিপারের নাগাল এড়িয়ে গোলে ঢুকছে মেসির ফ্রিকিক।
মেসি মাঠে নামার পরেই আর্জেন্টিনার খেলাই বদলে যায়। মেসি নামার আগে পর্যন্ত এই পানামা ডিফেন্সের বিরুদ্ধেই প্রথম ৬১ মিনিটে মাত্র এক গোল করেছিল আর্জেন্টিনা। আর শেষ তিরিশ মিনিটে মেসি মাঠে থাকাকালীন সেই আর্জেন্টিনারই যেন অন্য চেহারা দেখা গেল। পরের ধাপে আরও কঠিন প্রতিপক্ষের বিরুদ্ধে আর্জেন্টিনা মেসি নির্ভরতা কাটিয়ে উঠতে পারে কি না, সেটাই দেখার।